एरिन के मुताबिक जब आप पहल करने की सोचते हैं, तो वो आपकी सोच से कहीं ज्यादा मुश्किल होती है. कुछ ऐसा ही एरिन के साथ भी हुआ. अपने से दुगने उम्र के बिज़नेसमैन से फंड या पार्टनरशिप के लिए बात करना, उनका महिला होना, कुछ ऐसी चुनौतियाँ थीं जिनसे उन्हें पार पाना था. शुरू-शुरू में उनकी बातों को कोई गंभीरता से नहीं लेता था. लेकिन एरिन ने इन मुश्किलों से हार नहीं मानी और धीरे-धीरे इसमें आगे बढ़ने लगी. एरिन भारत समेत म्यांमार और युगांडा में भी काम करती हैं. उनकी संस्था, सुन्दर, मुंबई के पांच सितारा होटलों के बचे हुए साबुन को इकठ्ठा कर उसे रिसाइकिल करती है और नया साबुन बनाती है. भारत में उनके दो वर्कशॉप हैं...एक मुंबई में और दूसरा गुजरात-महाराष्ट्र बॉर्डर पर स्थित आश्ते में. इसके अलावा कुछ सोप और केमिकल कम्पनीज़ के साथ भी सुन्दर के कॉर्पोरेट पार्टनरशिप्स हैं. सुन्दरा के पास 6 फुल टाइम सोप रिसाइकलर्स हैं और बीस पार्ट टाइम हेल्थ टीचर्स हैं जो समुदायों को साबुन के इस्तेमाल और हाईजीन की दूसरी ज़रूरतों के बारे में बताते हैं. हर महीने करीब 4000 लोगों को इसका फायदा पहुँचता है. इन साबुनों को झुग्गियों और स्कूलों में बांटा जाता है. एरिन आज खुश हैं की उनके प्रयास से कुछ ज़रूरतमंद महिलाओं को रोज़गार के अवसर मिले हैं और बच्चों को सेहत।